มีชายแปลกหน้าคล้ายจิตเวชเร่ร่อนมาอาศัยระหว่างซอยเอกชัย 43/2 และ 43/3 ปักหลักพักอาศัยมาตั้งแต่เดือน 11/66 มาถึงตอนนี้ประมาณ 4 เดือนแล้ว มีเก็บขวดเปล่าหรือของที่คนทิ้งแล้วสะสมรวบรวมเพื่อนำไปขาย พอขายมีเงินก็นำเงินไปซื้อยาสูบมาสูบส่งกลิ่นรบกวนคนในบ้านระแวกนี้ที่มีคนแก่และเด็กเล็กอยู่ด้วย เกรงว่าสูดดมนานไปจะเกิดโรคร้ายตามมา จากเดิมในซอยเชื่อม 2 ซอยนี้มีคนสัญจรมากพอควรแต่ตอนนี้ไม่มีใครกล้าเดินแล้ว เนื่องจากกลัวถูกทำร้าย ชายคนนี้อาศัยหลังบ้านของคนที่ไม่มาอยู่อาศัยหลับนอนแต่สร้างปัญหาให้ชาวบ้านตลอดมักจะสูบบุหรี่พวกยาเส้นจัดมาก จนชาวบ้านระแวกนี้ต้องทนดม ดมกลิ่นจนปวดหัวมาก ชาวบ้านบ่นตามๆกันว่ารับไม่ได้ อยากให้ไปจากบริเวณนี้ มีฉีดน้ำหอมฉุนมากดมจนปวดหัวเช่นกัน แถมตกดึกปิดบ้านแล้วมีแถมกลิ่นอุจจาระลอยมาอีก เป็นแบบนี้ทุกวัน เคยพูดขอร้องว่าอย่ามาสูบบุหรี่บริเวณนี้ เขาก็ทำท่าทางไม่พอใจ โวยวายออกมา แถมไม่ทำตามที่ร้องขอ ไม่รู้จะทำอย่างไร เคยเห็นในข้าวของที่สุมๆไว้มีของมีคมเช่น มีดอีโต้ กรรไกร ซุกซ่อนไว้ด้วย ต้องการให้เจ้าหน้าที่รัฐหน่วยงานใดก็ได้ช่วยนำคนจรคนนี้ไปอยู่ที่อื่นด้วย เพราะคนระแวกนี้กลัวได้รับอันตรายมากๆค่ะ ต้องคอยปิดบ้านไม่กล้าออกไปไหน รบกวนเจ้าหน้าที่ด้วยนะคะ ไม่รู้จะขอความช่วยเหลือจากใครจริงๆ 
                        ขอบคุณมากๆค่ะ